Cinîya ciwana ke ÊlÎh de hetê çawişê pîsporî yê artêşa tirke Musa Orhanî ameybî tecawuzkerdene û dima ra cehd kerdbi ke xo bikeşe, nêweşxane de cuya xo vînî kerde. Elîh de şar vera tecawuzî vejîya kuçeyan.
Serkeşîya Partîya Demokratîke ya Şaran (HDP) û Têgêrayîşê Cinîyan ê Azadan (TJA))  eşkerayîyêke ameye organîzekerdene la polîsan destur nêda. Şaro ke Parka Ataturkî de ame pêser ver bi banê HDPyî rayra şi. Şarê Êlîhî yo ke sey grûbanê sixletîyan vejîya kuçeyan bi slogananê tecawuzker îqtîdar qîrayî. Yeno pawitene ke verê banê HDPyî bi tewrbîyayşê parlamenteranê partîye eşkerayîyêke bêro dayene.
